Държавен вестник, бр. 101, 2013 г., стр. 35

БРОЙ  101	
Д Ъ Р Ж А В Е Н  В Е С Т Н И К 	
СТР.  35  
3. Разпоредбите на ал. 1 и 2 в никакъв слу-
чай няма да се разглеждат като налагащи на 
една от договарящите държави задължението:
а) да предприема административни мерки, 
отклоняващи се от законите и администра-
тивната практика на тази или на другата 
договаряща държава;
б) да предоставя информация, която не 
може да се получи съгласно законите или по 
обичайна административна процедура на тази 
или на другата договаряща държава;
в) да предоставя информация, която би 
разкрила каквато и да е търговска, стопанска, 
промишлена, икономическа или професио-
нална тайна или търговска процедура, или 
информация, чието разкриване би противо-
речало на обществения ред (ordre public).
4. Когато едната договаряща държава поиска 
информация в съответствие с този член, дру-
гата договаряща държава ще използва своите 
способи за събиране на информация, за да 
набави поисканата информация, дори когато 
тази друга държава може да не се нуждае от 
тази информация за собствени данъчни цели. 
Задължението по предходното изречение се 
ограничава от ал. 3, но в никакъв случай 
това ограничение няма да се разглежда като 
даващо право на едната договаряща държава 
да откаже предоставянето на информация 
само поради това, че няма собствен интерес 
от такава информация. 
5. Разпоредбите на ал. 3 в никакъв случай 
няма да се разглеждат като даващи право 
на едната договаряща държава да откаже 
предоставянето на информация само поради 
това, че информацията се пази от банка, друга 
финансова институция, номиниран предста-
вител или лице, което действа като агент или 
фидуциар, или поради това, че информацията 
е свързана с участие в определено лице. За да 
получат такава информация, данъчните органи 
на запитаната договаряща държава, ако това 
е необходимо за спазване на техните задъл-
жения по тази алинея, имат правомощието 
да задействат разкриването на информация 
по тази алинея независимо от ал. 3 или от 
всякакви други противоречащи разпоредби в 
нейното вътрешно законодателство. 
Член 27
Дипломатически представители и консулски 
служители 
1. Разпоредбите на тази Спогодба не засягат 
данъчните привилегии на дипломатическите 
представители или консулските служители 
съобразно общите норми на международното 
право или съобразно разпоредбите на специ-
ални споразумения.
2. За целите на Спогодбата дипломати-
ческите представители и консулските слу-
жители на една от договарящите държави, 
акредитирани в другата договаряща държава 
или в трета държава, които са граждани на 
акредитиращата държава, се считат за местни 
лица на тази държава, ако те подлежат на 
същите данъчни задължения по отношение на 
дохода и имуществото както местните лица 
на тази държава.
3. Спогодбата не се прилага по отноше-
ние на международни организации, органи 
и служители в тях и по отношение на лица, 
които са членове на дипломатически мисии, 
консулски служби или постоянни представи-
телства на трети държави, които се намират 
в едната договаряща държава и не се считат 
за местни лица на нито една от договарящите 
държави във връзка с данъците върху дохода 
и имуществото.
Член 28
Влизане в сила
1. Всяка от договарящите държави ще уве-
доми другата по дипломатически канали, че 
са изпълнени процедурите по нейното законо-
дателство за влизане в сила на тази Спогодба. 
Спогодбата влиза в сила на датата, на която 
е получено по-късното от тези уведомления.
2. Разпоредбите на Спогодбата се прилагат: 
а) по отношение на данъците, удържани при 
източника, за суми, изплатени или начислени 
на или след 1 януари на календарната година, 
следваща влизането в сила на Спогодбата; 
б) по отношение на другите данъци за 
данъчните години, започващи на или след 
1 януари на календарната година, следваща 
влизането в сила на Спогодбата;
в) по отношение на чл. 26 за информа-
ция, която се отнася до данъчни години или 
стопански години, започващи на или след 
1 януари на календарната година, следваща 
влизането в сила на Спогодбата. 
3. Спогодбата между Република България 
и Швейцарската конфедерация за избягване 
на двойното данъчно облагане върху дохода и 
имуществото и протокола към нея, подписани 
в Берн на 28 октомври 1991 г., ще прекрати 
своето действие при влизане в сила на тази 
Спогодба. Разпоредбите на първата посочена 
Спогодба обаче ще продължат да се прилагат 
за данъчни години и периоди, които са при-
ключили преди момента, в който разпоредбите 
на тази Спогодба стават приложими. 
Член 29
Прекратяване 
Тази Спогодба остава в сила, докато бъде 
прекратена от една от договарящите държа-
ви. Всяка от договарящите държави може да 
прекрати действието на Спогодбата по дипло-
матически път, като писмено уведоми другата 
за прекратяването поне 6 месеца преди края 
на всяка календарна година. В такъв случай 
Спогодбата ще престане да действа: